*****

ΚΑΝΟΝΙΣΜΟΣ (ΕΟΚ) αριθ. 2965/86 ΤΗΣ ΕΠΙΤΡΟΠΗΣ

της 26ης Σεπτεμβρίου 1986

για τη θέσπιση εξαιρετικών μέτρων στήριξης της αγοράς στον τομέα βόειου κρέατος στην Ιταλία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βόειου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 23,

Εκτιμώντας:

ότι, λόγω της εμφάνισης αφθώδους πυρετού σε ορισμένες περιοχές παραγωγής της Ιταλίας, απαγορεύεται προσωρινά η αποστολή ζώντων βοοειδών και ορισμένων βόειων κρεάτων προέλευσης της περιοχής αυτής προς τα άλλα κράτη μέλη δυνάμει της απόφασης 86/448/ΕΟΚ της Επιτροπής της 4ης Σεπτεμβρίου 1986 που αφορά ορισμένα μέτρα για την προστασία κατά του αφθώδους πυρετού στην Ιταλία (3)·

ότι, για να ληφθούν υπόψη οι περιορισμοί της ελεύθερης κυκλοφορίας που απορρέουν, πρέπει να ληφθούν εξαιρετικά μέτρα στήριξης της αγοράς σ' αυτές τις περιοχές·

ότι, για το σκοπό αυτό, πρέπει να καθοριστούν ενισχύσεις στην ιδιωτική αποθεματοποίηση για ορισμένα ευαίσθητα προϊόντα προέλευσης των προαναφερόμενων περιοχών σύμφωνα με τις λεπτομέρειες εφαρμογής της χορήγησης των ενισχύσεων στην ιδιωτική αποθεματοποίηση στον τομέα του βόειου κρέατος, που θεσπίσθηκαν με τον κανονισμό (ΕΟΚ) αριθ. 1091/80 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2826/82 (5)·

ότι, για να περιορισθούν οι κίνδυνοι μόλυνσης, πρέπει να ενθαρρυνθεί η αποστέωση των κρεάτων πριν από την αποθεματοποίησή τους μέσω ελαφράς αύξησης της ενίσχυσης που κανονικά χορηγείται για τα κρέατα με κόκαλα που αποθεματοποιούνται και ότι, για το λόγο αυτό, πρέπει να επιτραπεί στις ιταλικές αρχές να ορίσουν τους τόπους αποθηκεύσεως.

ότι, λόγω αυτής της εξαιρετικής κατάστασης, πρέπει να συμπληρωθεί αυτό το κοινοτικό μέτρο, παρέχοντας την άδεια στην Ιταλία να χορηγεί μια συμπληρωματική ενίσχυση που επιβαρύνει τον εθνικό προϋπολογισμό και της οποίας το ποσό καθορίζεται από αυτό το κράτος μέλος σε συμφωνία με την Επιτροπή·

ότι το άρθρο 3 του κανονισμού (ΕΟΚ) αριθ. 989/68 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 428/77 (7), προβλέπει ότι η μείωση ή η παράταση της διάρκειας της αποθεματοποίησης μπορεί να αποφασισθεί, αν το απαιτεί η κατάσταση της αγοράς· ότι, ως εκ τούτου, πρέπει να καθοριστούν, εκτός από τα ποσά της ενίσχυσης που χορηγείται για καθορισμένη περίοδο αποθεματοποίησης, τα ποσά που πρέπει να προστίθονται ή να αφαιρούνται για τις περιπτώσεις παράτασης ή μείωσης της διάρκειας αυτής·

ότι, για να αποφευχθεί η χρηματοδότηση της κανονικής ιδιωτικής αποθεματοποίησης, είναι επιθυμητός ο καθορισμός υψηλών ελάχιστων ποσοτήτων·

ότι οι αναμενόμενες συνθήκες της αγοράς καθιστούν αναγκαία την πρόβλεψη περιόδων αποθεματοποίησης μεταξύ δύο και επτά μηνών · ότι, για να βελτιωθεί η αποτελεσματικότητα του καθεστώτος, πρέπει να θεσπιστούν διατάξεις που παρέχουν τη δυνατότητα στους δικαιούχους να λάβουν, προκαταβολικά, τμήμα της ενίσχυσης υπό τον όρο να συστήσουν εγγύηση·

ότι, λόγω των συνθηκών που κατ' εξαίρεση χαρακτηρίζουν την αγορά βόειου κρέατος και για να ενθαρρυνθούν οι επιχειρηματίες όσον αφορά την ιδιωτική αποθεματοποίηση, πρέπει να προβλεφθεί, για ορισμένο χρονικό διάστημα, τα προϊόντα που αποτελούν αντικείμενο σύμβασης ιδιωτικής αποθεματοποίησης να είναι δυνατόν να υπαχθούν στο σύστημα που καθορίζεται στο άρθρο 5 παράγραφος 1 του κανονισμού (ΕΟΚ) αριθ. 565/80 του Συμβουλίου της 4ης Μαρτίου 1980 περί της προπληρωμής των επιστροφών κατά την εξαγωγή για τα γεωργικά προϊόντα (8)· ότι, λαμβανομένων υπόψη των χρονικών περιόδων συμβατικής αποθεματοποίησης, πρέπει να προβλεφθεί παρέκκλιση από το άρθρο 11 παράγραφος 2 του κανονισμού (ΕΟΚ) αριθ. 798/80 της Επιτροπής της 31ης Μαρτίου 1980 περί του καθορισμού των γενικών κανόνων εφαρμογής όσον αφορά την προκαταβολή των επιστροφών κατά την εξαγωγή και των θετικών νομισματικών εξισωτικών ποσών για τα γεωργικά προϊόντα (9), όπως τροποποιήθηκε τελευταία από τον κανονισμό (ΕΟΚ) αριθ. 1663/81 (10) όσον αφορά τη χρονική διάρκεια κατά την οποία τα προϊόντα μπορεί να παραμείνουν υπό το σύστημα που καθορίζεται στον κανονισμό (ΕΟΚ) αριθ. 565/80·

ότι πρέπει να προβλεφθεί η δυνατότητα μείωσης της διάρκειας αποθεματοποίησης σε περίπτωση που τα κρέατα τα οποία εξέρχονται από τα αποθέματα προορίζονται για εξαγωγή· ότι πρέπει να προσκομίζεται η απόδειξη ότι έγινε εξαγωγή του κρέατος, όπως γίνεται και στην περίπτωση των επιστροφών, σύμφωνα με τις διατάξεις του κανονισμού (ΕΟΚ) αριθ. 2730/79 (11), όπως τροποποιήθηκε τελευταία από τον κανονισμό (ΕΟΚ) αριθ. 568/85 (12)· ότι, εκτός από

τις περιπτώσεις κατά τις οποίες τα αποθεματοποιημένα προϊόντα τίθενται υπό σύστημα που απαιτεί εξαγωγή στο σύνολό τους, είναι σκόπιμο να προβλεφθεί ότι, κάτω υπό ορισμένες συνθήκες, μια περιορισμένη ποσότητα μπορεί να αποσυρθεί από τα αποθέματα, χωρίς στη συνέχεια να εξαχθεί· ότι πρέπει να προβλεφθούν διατάξεις σχετικά με τον υπολογισμό της ενίσχυσης και την αποδέσμευση της εγγύησης σε περίπτωση που ο πραγματοποιών την αποθεματοποίηση δεν έχει τηρήσει ορισμένες υποχρεώσεις·

ότι, για τους σκοπούς των αναγκαίων ελέγχων, η Ιταλία πρέπει να λάβει μέτρα που εξασφαλίζουν ότι τα αποθεματοποιημένα προϊόντα μπορεί να εξακριβωθεί ότι προέρχονται από αρσενικά βοοειδή·

ότι, για να μπορέσει η Επιτροπή να παρακολουθεί συστηματικά τα αποτελέσματα του συστήματος ιδιωτικής αποθεματοποίησης, η Ιταλία παρέχει τις αναγκαίες πληροφορίες·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βόειου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από τις 29 Σεπτεμβρίου μέχρι τις 31 Δεκεμβρίου 1986, μπορούν να υποβληθούν αιτήσεις στον ιταλικό οργανισμό παρέμβασης για χορήγηση ενισχύσεων για την αποθεματοποίηση κρέατος που προέρχεται από χονδρά βοοειδή, με έναν από τους τρόπους παρουσίασης που καθορίζονται στο άρθρο 2 παράγραφος 2.

Το ύψος των ενισχύσεων αυτών, ανά τόνο προϊόντων, με τα κόκαλα, καθορίζεται στο παράρτημα του παρόντος κανονισμού για καθέναν από αυτούς τους τρόπους παρουσίασης, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 1091/80.

Σε περίπτωση αποστέωσης τα ποσά των ενισχύσεων που καθορίζονται στο παράρτημα για τα κρέατα με κόκαλα προσαυξάνονται κατά 40 ECU ανά τόνο. Σε περίπτωση χορήγησης της κοινοτικής ενίσχυσης η Ιταλία μπορεί να χορηγήσει συμπληρωματική εθνική ενίσχυση της οποίας το ποσό καθορίζεται από εν λόγω το κράτος μέλος σε συμφωνία με την Επιτροπή.

Αν οι ποσότητες για τις οποίες ζητούνται συμβάσεις ή αν η κατάσταση της αγοράς το καθιστά αναγκαίο, η προθεσμία υποβολής των αιτήσεων μπορεί να μεταβληθεί.

2. Το ποσό της ενίσχυσης προσαρμόζεται σε περίπτωση παράτασης ή μείωσης της περιόδου αποθεματοποίησης. Τα συμπληρωματικά ποσά ανά μήνα ή οι μειώσεις ανά ημέρα για καθέναν από τους τρόπους παρουσίασης που αναφέρονται στο άρθρο 2 παράγραφος 2, καθορίζονται στο παράρτημα του παρόντος κανονισμού.

3. Με την επιφύλαξη των διατάξεων του παρόντος κανονισμού, εφαρμόζονται οι διατάξεις του κανονισμού (ΕΟΚ) αριθ. 1091/80.

Άρθρο 2

1. Μπορούν να λάβουν ενίσχυση μόνο τα προϊόντα που προέρχονται από χονδρά βοοειδή που εκτρέφονται σε τοπικές υγειονομικές μονάδες στις οποίες διαπιστώθηκε ο αφθώδης πυρετός και που δεν έχουν δηλωθεί απαλλαγμένες από αυτή την ασθένεια, καθώς και τα προϊόντα που πρεοέρχονται από χονδρά βοοειδή που εκτρέφονται στις τοπικές υγειονομικές μονάδες.

Τα προϊόντα που προέρχονται από χονδρά βοοειδή που εκτρέφονται σε τοπικές υγειονομικές μονάδες στις οποίες δεν έχει διαπιστωθεί αφθώδης πυρετός επί τρεις μήνες και αυτά που προέρχονται από χονδρά βοοειδή που εκτρέφονται σε τοπικές υγειονομικές μονάδες που είναι όμορες με τις εν λόγω τοπικές υγειονομικές μονάδες δεν λαμβάνουν τέτοιες ενισχύσεις.

Οι μεταβολές του ορίου της μολυσμένης ζώνης ανακοινώνονται αμέσως στην Επιτροπή από τις ιταλικές αρχές.

2. Για τους σκοπούς του παρόντος κανονισμού:

- τα σφάγια πρέπει να έχουν μέσο βάρος τουλάχιστον 220 χιλιογράμμων,

- τα ημιμόρια σφαγίου πρέπει να έχουν μέσο βάρος τουλάχιστον 110 χιλιογράμμων,

- σαν οπίσθια τεταρτημόρια θεωρούνται τα μέρη:

α) τα οπίσθια μέρη του ημισφαγίου που κόπτονται σύμφωνα με την κοπή την καλούμενη «πιστολέτο» με τουλάχιστον πέντε πλευρές και κατ' ανώτατο όριο οκτώ πλευρές, των οποίων το μέσο βάρος είναι τουλάχιστον 55 χιλιόγραμμα· η κοπή αυτή περιλαμβάνερι τομή μέχρι το ισχιακό οστό και ευθεία τομή κατά μήκος του φιλέτου, που το χωρίζει από τα κοιλιακά τοιχώματα·

β) τα οπίσθια μέρη του ημισφαγίου που κόπτονται σύμφωνα με την κοπή την καλούμενη «ευθεία», με τουλάχιστον τρεις πλευρές και κατ' ανώτατο όριο πέντε πλευρές, των οποίων το μέσο βάρος είναι τουλάχιστον 55 χιλιόγραμμα,

- ως εμπρόσθια τεταρτημόρια θεωρούνται:

α) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «πιστολέτο», με τουλάχιστον πέντε πλευρές και κατ' ανώτατο όριο οκτώ πλευρές, των οποίων το μέσο βάρος είναι τουλάχιστον 55 χιλιόγραμμα, τα δε κοιλιακά τοιχώματα είναι ενωμένα με τα εμπρόσθια τεταρτημόρια·

β) τα εμπρόσθια μέρη του ημισφαγίου που κόπτονται σύμφωνα με την κοπή την καλούμενη «ευθεία», με τουλάχιστον οκτώ πλευρές και κατ' ανώτατο όριο δέκα πλευρές, των οποίων το μέσο βάρος είναι τουλάχιστον 55 χιλιόγραμμα.

3. Τα σφάγια και ημισφάγια κόβονται σύμφωνα με τα σημεία 2α) και β) του παραρτήματος ΙΙ του κανονισμού (ΕΟΚ) αριθ. 2226/78 (1).

Άρθρο 3

1. Η ελάχιστη ποσότητα, ανά σύμβαση είναι 15 τόνοι, εκφραζόμενη σε μη αποστεωμένο κρέας.

2. Η σύμβαση αφορά μόνο μη αποστεωμένα κρέατα ενός από τους τρόπους παρουσίασης που αναφέρονται στο άρθρο 2 παράγραφος 2.

3. Οι ιταλικές αρχές μπορούν να ορίσουν τους τόπους αποθήκευσης ανάλογα με τις κτηνιατρικές ανάγκες.

4. Οι εργασίες αποθεματοποίησης πρέπει να πραγματοποιούνται εντός οκτώ ημερών από την ημερομηνία σύναψης της σύμβασης.

Άρθρο 4

1. Σύμφωνα με τις διατάξεις που καθορίζονται στην παράγραφο 2, ο συμβαλλόμενος μπορεί, πριν από την αποθεματοποίηση, να κόψει ή να αποστεώσει το σύνολο ή μέρος των προϊόντων που αναφέρονται στο άρθρο 2 παράγραφος 2, υπό τον όρο ότι θα χρησιμοποιηθεί μόνον η ποσότητα για την οποία είχε συναφθεί η σύμβαση και ότι θα αποθεματοποιήσει όλο το κρέας που προκύπτει από τις εργασίες κοπής ή αποστέωσης.

2. Αν η ποσότητα που αποθεματοποιείται ως έχει ή, σε περίπτωση κοπής ή αποστεώσεως, η ποσότητα μη αποστεωμένου κρέατος που χρησιμοποιείται είναι μικρότερη από την ποσότητα για την οποία είχε συναφθεί η σύμβαση και:

α) τουλάχιστον 90 % της ποσότητας αυτής, το ποσό της ενίσχυσης που αναφέρεται στο άρθρο 1 παράγραφος 1 δεύτερο εδάφιο, μειώνεται ανάλογα·

β) μικρότερη από 90 % της ποσότητας αυτής, η ενίσχυση στην ιδιωτική αποθεματοποίηση δεν καταβάλλεται.

3. Σε περίπτωση αποστέωσης:

α) αν η ποσότητα που αποθεματοποιείται δεν υπερβαίνει τα 67 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, η ενίσχυση στην ιδιωτική αποθεματοποίηση δεν καταβάλλεται·

β) αν η ποσότητα που αποθεματοποιείται είναι μεγαλύτερη από 67 χιλιόγραμμα αλλά μικρότερη απο 77 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος, το ποσό της ενίσχυσης που αναφέρεται στο άρθρο 1 παράγραφος 1 δεύτερο εδάφιο μειώνεται ανάλογα·

γ) οι χονδροί τένοντες, χόνδροι, τεμάχια λίπους και άλλα απορρίμματα που προέρχονται από την αποστέωση δεν μπορούν να τεθούν στην παρέμβαση.

4. Δεν χορηγείται καμία ενίσχυση:

α) για ποσότητες που αποθεματοποιούνται ως έχουν ή, σε περίπτωση κοπής ή αποστέωσης, για ποσότητες μη αποστεωμένου κρέατος που υπερβαίνουν την ποσότητα για την οποία έχει συναφθεί η σύμβαση και,

β) σε περίπτωση αποστέωσης, για ποσότητες που υπερβαίνουν τα 77 χιλιόγραμμα αποστεωμένου κρέατος για 100 χιλιόγραμμα χρησιμοποιούμενου μη αποστεωμένου κρέατος.

Άρθρο 5

1. Η περίοδος αποθεματοποίησης είναι δύο, τρεις, τέσσερις, πέντε, έξι ή επτά μήνες κατ' επιλογή του πραγματοποιούντος την αποθεματοποίηση, ο οποίος αναφέρει την προτίμησή του κατά την υποβολή της αίτησης που αναφέρεται στο άρθρο 1 παράγραφος 1 πρώτο εδάφιο.

2. Κατά τη λήξη της συμφωνηθείσας τρίμηνης περιόδου αποθεματοποίησης, δύνανται να καταβληθεί άπαξ προκαταβολή της ενίσχυσης, κατόπιν αιτήσεως του πραγματοποιούντος την αποθεματοποίηση, υπό τον όρο ότι έχει προβεί σε σύσταση ασφαλείυς ίσης με την προκαταβολή συν 20 %.

Η προκαταβολή δεν υπερβαίνει το ποσό της ενίσχυσης που αντιστοιχεί στη συμφωνηθείσα περίοδο αποθεματοποίησης. Σε περίπτωση εξαγωγής ποσοτήτων υπό σύμβαση σύμφωνα με το άρθρο 7, πριν από την χορήγηση της προκαταβολής, η πραγματική περίοδος αποθεματοποίησης για τις ποσότητες αυτές θα ληφθεί υπόψη κατά τον υπολογισμό του ποσού της προκαταβολής.

Η προκαταβολή της ενίσχυσης μετατρέπεται σε εθνικό νόμισμα με εφαρμογή της αντιπροσωπευτικής ισοτιμίας που ισχύει την ημέρα της σύναψης της σύμβασης αποθεματοποίησης.

3. Η ασφάλεια που αναφέρεται στην παράγραφο 2 πρώτο εδάφιο συνιστάται κατ' επιλογή του δικαιούχου, είτε τοις μετρητοίς είτε υπό μορφή εγγύησης που χορηγείται από οργανισμό ο οποίος ανταποκρίνεται στα κριτήρια που έχει καθορίσει το κράτος μέλος στο οποίο συνιστάται η ασφάλεια.

4. Με την επιφύλαξη του άρθρου 8 παράγραφος 2, η ασφάλεια που αναφέρεται στο πρώτο εδάφιο της παραγράφου 2 αποδεσμεύεται αμέσως όταν:

α) έχει οριστεί τελειωτικά ο δικαιούχος του ποσού που χορηγείται σαν προκαταβολή·

β) έχει επιστραφεί το χορηγηθέν ποσόν, συν 20 %.

Άρθρο 6

1. Κατά παρέκκλιση από το άρθρο 2 παράγραφος 4 του κανονισμού (ΕΟΚ) αριθ. 1091/80, τα προϊόντα που αποθεματοποιούνται βάσει σύμβασης ιδιωτικής αποθεματοποίησης μπορούν ταυτόχρονα να τεθούν υπό το σύστημα που καθορίζεται στο άρθρο 5 παράγραφος 1 του κανονισμού (ΕΟΚ) αριθ. 565/80.

2. Στην περίπτωση αυτή, κατά παρέκκλιση από το άρθρο 11 παράγραφος 2 του κανονισμού (ΕΟΚ) αριθ. 798/80, η περίοδο που αναφέρεται στο άρθρο αυτό ανέρχεται σε οκτώ μήνες.

3. Για τους σκοπούς της παραγράφου 1, όταν η σύμβαση ιδιωτικής αποθεματοποίησης συνάπτεται για ποσότητα που αποτελείται από περισσότερες παρτίδες, που εισέρχονται στην αποθεματοποίηση σε διαφορετικές ημερομηνίες, καθεμιά από τις παρτίδες μπορεί να αποτελέσει αντικείμενο ιδιαίτερης δήλωσης πληρωμής. Η δήλωση πληρωμής που αναφέρεται στο άρθρο 2 του κανονισμού (ΕΟΚ) αριθ. 798/80 υποβάλλεται για κάθε παρτίδα την ημέρα της εισόδου της στην αποθεματοποίηση.

Θεωρείται ως «παρτίδα» η ποσότητα που εισέρχεται στην αποθεματοποίηση σε συγκεκριμένη ημέρα.

Άρθρο 7

1. Κατά την ληξη της περιόδου αποθεματοποίησης δύο μηνών, ο συμβαλλόμενος μπορεί να αποσύρει από το χώρο αποθήκευσης το σύνολο ή μέρος της ποσότητας κρέατος που καλύπτεται από τη σύμβαση, πέραν μιας ορισμένης ελάχιστης ποσότητας, υπό τον όρο ότι εντός εξήντα ημερών μετά την ημέρα που η ποσότητα αυτή εξέρχεται από το χώρο αποθήκευσης: - το κρέας έχει εγκαταλείψει το έδαφος της Κοινότητας κατά την έννοια του άρθρου 9 παράγραφος 2 του κανονισμού (ΕΟΚ) αριθ. 2730/79, ή

- το κρέας έχει φθάσει στον προορισμό του στις περιπτώσεις που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 2730/79, ή

- το κρέας έχει τοποθετηθεί σε αποθήκη ανεφοδιασμού που έχει εγκριθεί σύμφωνα με τις διατάξεις του άρθρου 26 του κανονισμού (ΕΟΚ) αριθ. 2730/79.

2. Η ελάχιστη ποσότητα για κάθε δόση θα είναι 5 τόνοι βάρους προϊόντος. Εντούτοις, σε περίπτωση που η εναπομένουσα αποθεματοποιημένη ποσότητα υπό σύμβαση είναι μικρότερη αυτής της ποσότητας, επιτρέπεται μια περαιτέρω δραστηριότητα απόσυρσης για εξαγωγή της υπόλοιπης ποσότητας ή μέρους αυτής.

Σε περίπτωση που δεν τηρούνται οι όροι απόσυρσης που αναφέρονται στο προηγούμενο εδάφιο:

- το ποσό της ενίσχυσης για την ποσότητα που αποσύρεται υπολογίζεται σύμφωνα με το άρθρο 8 παράγραφος 1, αλλά

- το 15 % της ασφάλειας που αναφέρεται στο άρθρο 9. όσον αφορά την ποσότητα που αποσύρεται, καταπίπτει.

3. Αν δεν τηρηθεί η περίοδος των εξήντα ημερών, το ποσό της ενίσχυσης για τη σχετική ποσότητα, το οποίο υπολογίζεται σύμφωνα με το άρθρο 8 παράγραφος 1, μειώνεται:

- κατά 15 %, και

- κατά επιπλέον 5 % ανά ημέρα που υπερβαίνει την περίοδο των εξήντα ημερών.

Εξάλλου, το 15 % της ασφάλειας που αναφέρεται στο άρθρο 9 και το επιπλέον 5 % ανά ημέρα που υπερβαίνει την περίοδο των εξήντα ημερών, καταπίπτουν, όσον αφορά τη σχετική ποσότητα.

4. Αν, πριν από τη λήξη της συμφωνηθείσας περιόδου αποθεματοποίησης, τουλάχιστον 90 % του κρέατος που έχει τεθεί σε αποθεματοποίηση υπό σύμβαση, έχει εξαχθεί κατά την έννοια της παραγράφου 1, η ποσότητα που απομένει μπορεί να αποσυρθεί από την αποθήκη πριν την λήξη της συμφωνηθείσας περιόδου αποθεματοποίησης. Αν αποσυρθεί:

- η ενίσχυση καταβάλλεται μόνο γαι την ποσότητα που έχει εξαχθεί, και

- η ασφάλεια που αναφέρεται στο άρθρο 9 αποδεσμεύεται μόνο όσον αφορά την ποσότητα που έχει εξαχθεί.

5. Για τους σκοπούς των παραγράφων 1 έως 4, προσκομίζονται αποδείξεις όπως και στην περίπτωση των επιστροφών.

6. Ο πραγματοποιών την αποθεματοποίηση πληροφορεί τον οργανισμό παρέμβασης, τουλάχιστον δύο εργάσιμες ημέρες πριν την εναρξη των δραστηριοτήτων απόσυρσης, και αναφέρει τις ποσότητες που προτίθεται να αποσύρει.

Σε περίπτωση που που δεν τηρείται η προθεσμία των δύο ημερών, αλλά η αρμόδια αρχή έχει λάβει επαρκείς αποδείξεις όσον αφορά την ημερομηνία απόσυρσης από την αποθηκη και τις σχετικές ποσότητες:

- το ποσό της ενίσχυσης υπολογίζεται σύμφωνα με το άρθρο 8 παράγραφος 1, αλλά

- το 15 % της ασφάλειας που αναφέρεται στο άρθρο 9, όσον αφορά τη σχετική ποσότητα, καταπίπτει.

Για όλες τις άλλες περιπτώσεις κατά τις οποίες δεν έχει τηρηθεί η προθεσμία των δύο ημερών:

- δεν καταβάλλεται καμία ενίσχυση βάσει της σχετικής σύμβασης,

και

- η ασφάλεια που αναφέρεται στο άρθρο 9, όσον αφορά τη σχετική σύμβαση, καταπίπτει.

Άρθρο 8

1. Όπου εφαρμόζεται το άρθρο 7, το ποσό της ενίσχυσης μειώνεται, σύμφωνα με το άρθρο 1 παράγραφος 2, η δε πρώτη ημέρα της εξόδου από το χώρο αποθήκευσης δεν περιλαμβάνεται στην περίοδο αποθεματοποίησης που καλύπτεται από τη σύμβαση.

2. Όπου εφαρμόζεται το άρθρο 5 παράγραφος 2, πριν από την εφαρμογή του άρθρου 7, αφαιρείται από το ποσό που καταβάλλεται στον πραγματοποιούντα την αποθεματοποίηση k'ndό ίσο με τη διαφορά ανάμεσα στην προκαταβολή της ενίσχυσης και του ποσού της ενίσχυσης, που υπολογίζεται βάσει της παραγράφου 1 και του άρθρου 7.

Η ασφάλεια που αναφέρεται στο άρθρο 5 παράγραφος 2 αποδεσμεύεται σε συνάρτηση με το ποσό που αφαιρείται.

Άρθρο 9

Το ποσό της ασφάλειας που αναφέρεται στο άρθρο 4 παράγραφος 2 του κανονισμού (ΕΟΚ) αριθ. 1091/80 καθορίζεται σε:

- 100 ECU ανά τόνο για τις συμβάσεις που καλύπτουν σφάγια ή ημιμόρια σφαγίου,

- 130 ECU ανά τόνο για τις συμβάσεις που καλύπτουν οπίσθια τεταρτημόρια,

- 75 ECU ανά τόνο για τις συμβάσεις που καλύπτουν εμπρόσθια τεταρτημόρια.

Άρθρο 10

Η Ιταλία λαμβάνει τα απαραίτητα μέτρα για τη σήμανση των προϊόντων που αναφέροτναι στο παράρτημα, είτε με ανεξίτηλο σήμα είτε με σφραγίδα σε κάθε τμήμα των εν λόγω αρσενικών χονδρών βοοειδών.

Άρθρο 11

Η Ιταλία ανακοινώνει με τηλετύπημα στην Επιτροπή, πριν από την Πέμπτη κάθε εβδομάδας, τα αποτελέσματα της εφαρμογής του άρθρου 5 παράγραφος 2, του άρθρου 6 παράγραφος 1 και του άρθρου 7 του παρόντος κανονισμού.

Άρθρο 12

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Σεπτεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. L 259 της 11. 9. 1986, σ. 34.

(4) ΕΕ αριθ. L 114 της 3. 5. 1980, σ. 18.

(5) ΕΕ αριθ. L 297 της 23. 10. 1982, σ. 18.

(6) ΕΕ αριθ. L 169 της 18. 7. 1968, σ. 10.

(7) ΕΕ αριθ. L 61 της 5. 3. 1977, σ. 17.

(8) ΕΕ αριθ. L 62 της 4. 3. 1980, σ. 5.

(9) ΕΕ αριθ. L 87 της 31. 3. 1980, σ. 42.

(10) ΕΕ αριθ. L 166 της 24. 6. 1981, σ. 9.

(11) ΕΕ αριθ. L 317 της 12. 12. 1979, σ. 1.

(12) ΕΕ αριθ. L 65 της 6. 3. 1985, σ. 5.

(1) ΕΕ αριθ. L 261 της 26. 9. 1978, σ. 5.

ΠΑΡΑΡΤΗΜΑ

Ι. Σφάγια, ημιμόρια σφαγίου, οπίσθια και εμπρόσθια τεταρτημόρια χονδρών αρσενικών βοοειδών που ορίζονται σύμφωνα με το άρθρο 10

1.2,7.8,9 // // // // Προϊόντα για τα οποία

χορηγείται ενίσχυση

// Ποσά ενισχύσεως σε ECU/τόνο

για περίοδο αποθεματοποίησης

// Ποσό σε ECU/τόνο

// // // // // // 1.2.3.4.5.6.7.8.9 // // 2 μήνες // 3 μήνες // 4 μήνες // 5 μήνες // 6 μήνες // 7 μήνες // Προστιθέμενα

ανά μήνα // Αφαιρούμενα

ανά ημέρα // // // // // // // // // // α) Σφάγια ή ημιμόρια σφαγίου νωπά ή διατηρημένα με απλή ψύξη // 517 // 535 // 553 // 571 // 589 // 607 // 18 // 0,6 // // // // // // // // // // β) Οπίσθια τεταρτημόρια που κόπτονται με την κοπή την καλούμενη «πιστολέτο», νωπά ή διατηρημένα με απλή ψύξη // 672 // 690 // 708 // 726 // 744 // 762 // 18 // 0,6 // // // // // // // // // // γ) Οπίσθια τεταρτημόρια που κόπτονται με την τομή την καλούμενη «ευθεία», νωπά ή διατηρημένα με απλή ψύξη // 659 // 677 // 695 // 713 // 731 // 749 // 18 // 0,6 // // // // // // // // // // δ) Εμπρόσθια τεταρτημόρια που κόπτονται με την κοπή την καλούμενη «πιστολέτο», νωπά ή διατηρημένα με απλή ψύξη // 362 // 380 // 398 // 416 // 434 // 452 // 18 // 0,6 // // // // // // // // // // ε) Εμπρόσθια τεταρτημόρια που κόπτονται με την τομή την καλούμενη «ευθεία», νωπά ή διατηρημένα με απλή ψύξη // 375 // 393 // 411 // 429 // 447 // 465 // 18 // 0,6 // // // // // // // // //

ΙΙ. Σφάγια, ημιμόρια σφαγίου, οπίσθια και εμπρόσθια τεταρτημόρια χονδρών βοοειδών που δεν συμπεριλαμβάνονται στο σημείο Ι

1.2,7.8,9 // // // // Προϊόντα για τα οποία

χορηγείται ενίσχυση

// Ποσά ενισχύσεως σε ECU/τόνο

για περίοδο αποθεματοποίησης

// Ποσό σε ECU/τόνο

// // // // // // 1.2.3.4.5.6.7.8.9 // // 2 μήνες // 3 μήνες // 4 μήνες // 5 μήνες // 6 μήνες // 7 μήνες // Προστιθέμενα

ανά μήνα // Αφαιρούμενα

ανά ημέρα // // // // // // // // // // α) Σφάγια ή ημιμόρια σφαγίου νωπά ή διατηρημένα με απλή ψύξη // 445 // 463 // 481 // 499 // 517 // 535 // 18 // 0,6 // // // // // // // // // // β) Οπίσθια τεταρτημόρια που κόπτονται με την κοπή την καλούμενη «πιστολέτο», νωπά ή διατηρημένα με απλή ψύξη // 579 // 597 // 615 // 633 // 651 // 669 // 18 // 0,6 // // // // // // // // // // γ) Οπίσθια τεταρτημόρια που κόπτονται με την τομή την καλούμενη «ευθεία», νωπά ή διατηρημένα με απλή ψύξη // 567 // 585 // 603 // 621 // 639 // 657 // 18 // 0,6 // // // // // // // // // // δ) Εμπρόσθια τεταρτημόρια που κόπτονται με την κοπή την καλούμενη «πιστολέτο», νωπά ή διατηρημένα με απλή ψύξη // 311 // 329 // 347 // 365 // 383 // 401 // 18 // 0,6 // // // // // // // // // // ε) Εμπρόσθια τεταρτημόρια που κόπτονται με την τομή την καλούμενη «ευθεία», νωπά ή διατηρημένα με απλή ψύξη // 323 // 341 // 359 // 377 // 395 // 413 // 18 // 0,6 // // // // // // // // //